CELEX: 32021D0416
Language: hu
Date: 2021-02-22 00:00:00
Title: A Tanács (EU) 2021/416 határozata (2021. február 22.) az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló megállapodással létrehozott EU–Svájc vegyes bizottságban az említett megállapodás III. fejezetének, valamint I. és II. mellékletének módosítása tekintetében az Európai Unió nevében képviselendő álláspontról

2021.3.9.   
               
               
                  HU
               
               
                  Az Európai Unió Hivatalos Lapja
               
               
                  L 81/70
               
            
         A TANÁCS (EU) 2021/416 HATÁROZATA
         (2021. február 22.)
         
            az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló megállapodással létrehozott EU–Svájc vegyes bizottságban az említett megállapodás III. fejezetének, valamint I. és II. mellékletének módosítása tekintetében az Európai Unió nevében képviselendő álláspontról
         
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló-i megállapodás (1) (a továbbiakban: megállapodás) 2011. január 1-jén hatályba lépett.
                  
               
                     (2)
                  
                  
                     A megállapodás 21. cikkének (2) bekezdése értelmében a megállapodással létrehozott vegyes bizottság (a továbbiakban: a vegyes bizottság) a következő ülésén vagy levélváltás útján határozataival módosíthatja a megállapodás III. fejezetét és mellékleteit.
                  
               
                     (3)
                  
                  
                     A megállapodás 22. cikke (4) bekezdésével összhangban, amennyiben a határozatot nem lehet elfogadni úgy, hogy az lehetővé tegye a megállapodás módosításainak és az uniós jogszabályok módosításainak egyidejű alkalmazását, a szerződő felek elé jóváhagyásra előterjesztett határozattervezetben meghatározott módosítások a szerződő felek belső eljárásainak tiszteletben tartásával – lehetőség szerint 2021. március 15-től – ideiglenesen alkalmazandók. Az időpont megválasztása egybeesik a 2. generációs importellenőrzési rendszer első verziójának kiadására meghatározott időponttal, amely rendszer alkalmazásában Svájc vállalta a részvételt.
                  
               
                     (4)
                  
                  
                     Helyénvaló meghatározni az Unió nevében a vegyes bizottságban a megállapodás III. fejezetének, valamint I. és II. mellékletének módosítása tekintetében képviselendő álláspontot, mivel a módosítások kötelező érvényűek lesznek az Unióra nézve.
                  
               
                     (5)
                  
                  
                     Ezért a vegyes bizottságban az Unió által képviselendő álláspontnak a vegyes bizottság határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            A vegyes bizottságban az Unió nevében az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló megállapodással létrehozott vegyes bizottságban az említett megállapodás III. fejezetének, valamint I. és II. mellékletének módosítása tekintetében képviselendő álláspont a vegyes bizottság határozattervezetén alapul (2).
         
         
            2. cikk
            Ez a határozat az elfogadásának napján lép hatályba..
         
         
            Kelt Brüsszelben, 2021. február 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 199., 2009.7.31., 24. o.
         
         
            (2)  Lásd az ST 5658/21 sz. dokumentumot a http://register.consilium.europa.eu oldalon.